“Трэба дома бываць часцей. Трэба дома бываць не госцем, каб душою не ачарсцвець і не страціць святое штосьці”, — слушна сказаў паэт. I хай у маёй вёсцы на Веткаўшчыне няма ўжо нашай хаты, а бацькі спачываюць на лясных могілках пад раскідзістым дубам, усё роўна паняцце “дом” у мяне, як і ў кожнага з нас, звязана з тым непаўторна-шчымлівым краем, той малюсенькай кропачкай на карце, дзе ўпершыню ўбачыў свет, дзе з маленства вучыўся дабрыні і спагадзе.